Zoznam najsledovanejších českých hudobných videí na YouTube

Toto je **zoznam najsledovanejších českých hudobných videí na [[YouTube]]**. Rebríček je zostavený na základe počtu zhliadnutí, ktoré boli naakumulované od dátumu nahrania videa na platformu. Zoznam je aktuálny k 25. augustu 2024. Zoznam zahŕňa hudobné videá od interpretov alebo hudobných projektov tvoriacich prevažne v Česku, pôvodom z Česka alebo tvoriacich v češtine. Zahŕňa videá, ktoré dosiahli minimálne 25 miliónov zhliadnutí. V zozname je jedno hudobné video s viac ako 100 miliónmi, pätnásť s viac ako 50 miliónmi, a štyridsaťdva s viac ako 30 miliónmi zhliadnutí.

Aktuálne je s približne 171 miliónmi zhliadnutí najsledovanejším českým hudobným videom na YouTube videoklip k piesni „Katarze“ od skupiny Slza. Videoklip je na YouTube od roku 2015.

Na druhom mieste sa nachádza hudobné video „POKEMON GO SONG!!! by MISHA“ s 99 miliónmi zhliadnutí. Na treťom mieste je videoklip k piesni „Srdce nehasnou“ od Karla Gotta a jeho dcéry Charlotte Elly Gottovej s viac ako 87 miliónov zhliadnutí.

To, že sa detská tvorba v posledných rokoch dostáva do popredia v rámci YouTube platformy, dokazuje aj fakt, že v rebríčku medzi 50 hudobnými videami sa nachádza až 10 hudobných videí pre deti. Medzi najpopulárnejšie detské videá patria piesne od Míši Růžičkovej a Štístka a Poupěnky. Najsledovanejším hudobným videom pre deti je „Mňam mňam Bobík“ z kanálu Bobíkův svět so 67 miliónmi zhliadnutí.

Najúspešnejším interpretom rebríčka je Míša Růžičková, ktorá má v rebríčku umiestnených päť videí, pričom ich celkový počet zhliadnutí presahuje 211 miliónov.

## Štatistiky
### Celkový počet zhliadnutí
Celkovo 50 najsledovanejších videí má súhrnný počet zhliadnutí viac ako **2,3 miliardy**.

### Počet videí podľa počtu zhliadnutí
* Počet videí nad 100 miliónov zhliadnutí: 1 video
* Počet videí nad 50 miliónov zhliadnutí: 16 videí
* Počet videí nad 30 miliónov zhliadnutí: 42 videí

### Najčastejší interpreti v tabuľke
* Míša Růžičková: 5 videí, spolu približne 211 miliónov zhliadnutí
* Karel Gott: 3 videá (z toho jedno spolupráca s Bushidom), spolu približne 172 miliónov zhliadnutí
* Kryštof: 3 videá, spolu približne 170 miliónov zhliadnutí
* Štístko a Poupěnka: 3 videá, spolu približne 129 miliónov zhliadnutí
* Ewa Farna: 3 videá (z toho jedna spolupráca s Kaenom), spolu približne 123 miliónov zhliadnutí
* Ben Cristovao: 3 videá, spolu približne 101 miliónov zhliadnutí

### Kanály s najväčším počtom umiestnených videí

* Míša Růžičková: 5 videí
* SUPRAPHON: 4 videá

### Rozdelenie videí podľa dátumu zverejnenia
* 2000 - 2010: 5 videí
* 2011 - 2020: 45 videí

### Najstaršie video
* „Jede Jede Mašinka“ od Maxim Turbulenc, zverejnené 14. decembra 2006, s počtom zhliadnutí viac ako 42 miliónov

### Najnovšie video
* „Ve Frontě Na Sny“ od Terezy Kerndlovej v spolupráci s Kalim, zverejnené 13. septembra 2019, s počtom zhliadnutí viac ako 31 miliónov

### Hudobné videá obsahujúce iné jazyky
V rebríčku sú 4 videá, ktoré obsahujú hudobné videá obsahujúce iné jazyky alebo kombinujúce češtinu a iný cudzí jazyk.
* **slovenčina:** 2 videá s celkovým počtom zhliadnutí okolo 72 miliónov
* **nemčina:** 1 video, s počtom zhliadnutí okolo 51 miliónov
* **polština:** 1 video s celkovým počtom zhliadnutí okolo 32 miliónov

### Najpopulárnejšie videá podľa žánru
* **Pop:** Popové skladby dominujú v zozname s rôznymi umelcami ako Karel Gott, Kryštof, Ewa Farna, a ďalšími
* **Hudba pre deti:** Videá pre deti sú veľmi populárne, reprezentované predovšetkým interpretmi ako Míša Růžičková a Štístko a Poupěnka. Zoznam obsahuje 10 videí v tejto kategórii, čo predstavuje 20 % z celkového počtu
* **Rap a hip-hop:** Ben Cristovao má 3 videá v zozname, čo ho robí najúspešnejším rapovým interpretom v rámci tohto rebríčku

## Najsledovanejšie české hudobné videá
Nasledujúca tabuľka uvádza 50 najsledovanejších českých hudobných videí na YouTube s interpretom, YouTube linkom, približným počtom zhliadnutí, YouTube kanálom, režisérom a dátumom zverejnenia.

## Pozri aj
* Zoznam najsledovanejších slovenských hudobných videí na YouTube
* Zoznam najsledovanejších YouTube videí

## Externé odkazy
* Top 1000 Youtube videos - Czech Republic  
* 10 nejsledovanějších českých rapových videoklipů na YouTube

Kategória:YouTube
Kategória:Hudobné zoznamy